Croatae
Croatae (Lingua Croatica: Hrvati, Sg. Hrvat) sunt gens Slavica meridionalis, quae maxima ex parte Ecclesiae Catholicae adhaeret et lingua Croatica loquitur. Plurimi Croatae in Croatia habitant, ubi maximam incolarum partem efficiunt, et in Bosnia et Herzegovina, ubi sunt unus e tribus "populis constitutivis". In Croatia sunt circiter quattuor milliones Croatarum, circiter 4.5 milliones sunt in mundo dispersi.